Partit solidari de bàsquet “Mou-te per la vida”
16 de desembre de 2016

El Pla de l'Arc acollirà un encontré entre el CEB Llíria i el València BC a benefici de l'AECC

(16 des. 2016).- El Club Esportiu Bàsquet Llíria i el València Basket Club protagonitzaran el primer encontre solidari contra el càncer “Mou-te per la vida”, que se celebrarà el pròxim 23 de desembre al pavelló Pla de l'Arc. Estos clubs participen en l'organització d'este esdeveniment benèfic junt amb l'Ajuntament de Llíria, la Junta Local de l'Associació Espanyola Contra el Càncer (AECC) i la Federació de Bàsquet de la Comunitat Valenciana.

El partit se celebrarà a les 19.00 hores i enfrontarà en un interessant duel als equips EBA del Valencia BC i del Grupo Sanz Bàsquet Llíria.

Però abans, a les 16.30 hores, es podrà també disfrutar amb el xoc que disputaran els equips júnior d'ambdós clubs.

L'entrada solidària de 3 euros es pot adquirir anticipadament a la botiga Ara Turístic (C/ Sant Vicentr Ferrer, núm.4 de Llíria), i el dia del partit a les taquilles del pavelló Pla de l'Arc. La recaptació íntegra anirà destinada a la lluita contra el càncer.